MTB-BG.com

Байкария | 101 махали
2025-06-28 00:00 - 2025-06-29 23:59 (Europe/Sofia)
Родопска класика в лежерен стил и без много напрягане. В средата на лятото за два дни ще се раздвижим из билата и живописните селца, накацали по склоновете на Велийца. Разбира се, нощувката е в любимото Орцево, а карането е подходящо за начинаещи и любители на красивите гледки и леките напитки.

Подробности вижте тук: https://tours.bikearea.org/101-mahali/

AdventureVan | Basecamp Орцево - в сърцето на Западни Родопи
2025-06-27 00:00 - 2025-06-29 23:59
Името Орцево произлиза от думата „хорце“. На времето тук хората са играли най-красивите хора́ от всички околни села – това разказва лицето на Орцево Муса Гулит.

Родопите са едно от най-приятните места за велоприключения, а през тези три дни вие сами ще се убедите в това. Ще покараме в прекрасни махали и селца около най-високото село с постоянни жители на Балканите – Орцево; ще се насладим на местна кухня и уют и ще чуем прекрасни истории от нашия приятел Муса. Ще имаме гледка към Пирин и Рила ,а в същото време ще се потопим в мистиката на западни Родопи.

Подробности вижте тук: https://www.facebook.com/events/3915424585442461/

Biking Tours | Байк лагер Бунтовна 1
2025-06-23 00:00 - 2025-06-27 23:59
Хижа „Бунтовна“ е разположена в сърцето на Средна гора, на около 1200 м надморска височина и предлага пленителна гледка към Пловдивско-Пазарджишкото поле. Базата ѝ е модерна, разполага с чисти и уютни стаи, което е чудесна предпоставка да бъде домакин на нашите байк лагери през лятото на 2025 г. Първият от лагерите е подходящ за по-малките деца на възраст между 9 и 12 години. През петте дни децата ще се запознаят с различните техники на управление на велосипеда в планината и как да го практикуват безопасно по различни терени.

Повече подробности вижте тук: https://www.facebook.com/events/981449977194632/.

Home Mountain Enduro 2025
2025-06-21 00:00 - 2025-06-22 23:59
11-ото поредно издание на Витоша Home Mountain Enduro се задава на 20-22 юни – не го изпускайте!

По традиция едно от най-интересните и технични ендуро състезания в България и тази година ще предизвика уменията и издържливостта на участниците – подготвяме ви изненади, за които ще разберете съвсем скоро!

Регистрацията за участие вече е активна и можете да я откриете на www.conceptcreative.org/hme

Витоша Home Mountain Enduro 2025 е част от календара на Българска федерация колоездене и Столична община и се провежда с подкрепата на Фондация „София Европейска столица на спорта“, Витоша Ски, Ред Бул, Керхер България, Bike Center, Maxxis, Магазини Стената и други приятели!

За повече подробности следете събитието във Facebook: https://www.facebook.com/events/674480895296688/

Biking Tours | Родопска идилия 2025
2025-06-20 00:00 - 2025-06-22 23:59
Доказал се в годините като най-добрият веломаршрут в Западни Родопи с участието на местни стада, кошари и овчари.От „Настан Сити Девин Калифорния“ през Мугла, Чамла и Чаирски езера, през Каурчан до Кестен, Триград, Орлово око, х. „Орфей“, та чак до овчарника на Калитко!

Подробностите вижте тук: https://www.facebook.com/events/1611830243030589/

101 Sерпентини 2025
2025-06-14 00:00 - 2025-06-15 23:59
101 Sерпентини 2025 ще бъде в средата на юни по добре познатата пътека над гр. Лъки.

Регистрация:Очаквайте месец преди събитието

*Допустима е регистрация на място, но при по-висока такса.

Пълна информация и регламент от 2024 г.: https://kriva.org/event/serpentinite-otnovo-sa-101-izdanie-2024/. Идеята остава същата!

Събитието е предназначено за колоездачи, които обичат да експериментират и са готови да жертват доза скорост в името на красотата и сръчността в завиването с планински велосипед. Няма значение дали се чувствате pro или тепърва искате да се учите. Форматът има за цел да срещне колоездачи с различни умения, за да се учим един от друг.

Правилата са прости:

– По дължината на избраната от завивачите на Крива спица пътека се маркират специални етапи, чиито Sерпентини трябва да се минат върху велосипеда, без пускане на крак или подпиране;

– При излизане от чертите на Sерпентината, стъпване и при нерегламентирани жестове се начисляват наказателни точки от маршал, отговорен за всеки състезателен участък;

– Участникът с най-малко наказания печели;

– При равен брой точки се сравнява и времето на преминаване. По-чевръстият има предимство;

– Всички останали участници, кибици и придружители са свободни да надъхват и подкрепят участниците без ограничения на децибелите и емоциите.

Очакваме ви на 14 и 15 юни край Лъки, като майстори-завивачи или като доброволци-помагачи.

Очаквайте още информация тук: https://www.facebook.com/events/905399654872409/.

Велосъстезание Байканджии 2025
2025-06-14 00:00 - 23:59
Байканджии 2025 идва!Завръщаме се, за да отпразнуваме заедно 10 години велосъстезание Байканджии, а любимото трасе ви очаква с необятните гледки към Балкана, свежия планински въздух и гъстите букови гори!Ще има изненади за най-малките участници, както и нови предизвикателства за начинаещите колоездачи.Веселбата и адреналинът също са сигурни!Очаквайте отварянето на регистрацията през февруари!

Повече подробности вижте тук: https://www.facebook.com/events/508042645132105/

ДЛОШ по спускане 2025
2025-06-13 00:00 - 2025-06-15 23:59
Едно от най-важните МТБ събития в календара на Българска федерация колоездене е Държавният личен и отборен шампионат в дисциплината спускане. През 2025 г. домакин на събитието ще е Golden Dust Bike Park, а датите са 13-15 юни. Състезанието ще се проведе по легендарното трасе за спускане “The Gold Digger” над Златица, което ще изглежда по-добре от всякога с доста интересни изненади по него.Ние от КК “Свободно Измерение” ще вложим много усилия и време в перфектна организация и добре подготвено трасе.Очакваме Ви с нетърпение!

Програма:

13 юни (петък)12:00 – 16:00 часа – Оглед14:00 – 16:00 часа – Регистрация

14 юни (събота)09:00 – 10:30 часа – Регистрация и оглед10:30 – 16:30 часа – Тренировки16:30 часа – Техническа конференция

15 юни (неделя)09:30 – 11:30 часа – Тренировки12:00 – Квалификация15:00 – ФиналиНаграждаване – 30 минути след приключване на финалите

За подробности следете събитието във Facebook.

Дивото зове Маджарово 2025
2025-06-13 00:00 - 2025-06-15 23:59
Колоездене и бягане в Маджарово, Източни Родопи в дисциплини МТБ 12, 39 км, ХСМ 62 км, Дуатлон 39 + 12 км и детски състезания по колоездене и бягане на 14 юни и Трейл рън 7, 12, 20 и 31 км на 15 юни 2025 г.В състезанията МТБ 12 и Трейл рън 7 км могат да участват деца с придружители, като регистрацията, стартовият номер и времеизмерването ще е само за възрастния.ХСО състезанието е предходния уикенд, поради международния му статут.

Повече подробности вижте тук: https://www.facebook.com/events/518013917856831/

Велоучилище МТБ-БГ | Тренировки в 11 Bike Park - 13.06.2025
2025-06-13 00:00 - 23:59
Петък, 13-и… може би не звучи като идеална дата за обучения, но през уикенда ще се уча аз на 101 Серпентини, така че 13 юни се оказа денят от тази седмица, в който мога да насроча тренировки в 11 Bike Park.

Засега съм обявил предимно персонални уроци през деня, както и една тренировка второ ниво (напредващи) привечер от 18 до 19 ч.

Записванията стават чрез сайта на байкпарка: https://book.11bikepark.com/calendar/

Цената на персоналните уроци е 79 лв., а на груповата тренировка 40 лв.

Възможни са и други формати в рамките на деня, по желание на клиентите, т.е. мога да променя програмата, ако някой иска нещо различно от обявеното, стига часът вече да не е ангажиран.

Обръщам внимание и на нещо ново – отскоро предлагам и един специфичен вид персонални уроци, наречени „Семейна тренировка“. При тях идеята е, че участници в близка роднинска връзка могат да карат заедно с помощта на инструктор – примерно родител(и) с дете/деца, или пък деца, които са братя/сестри, а също и семейни двойки. За да е достатъчно приятно и забавно за всички обаче, добре е участниците да са горе-долу със сходно ниво на умения. Засега добавям такива тренировки в календара само по заявка на участниците, така че имайте предвид и този формат. 🙂

Велоучилище МТБ-БГ | Тренировки в 11 Bike Park за възрастни и младежи над 14 г. - 8 юни 2025
2025-06-08 00:00 - 23:59
На 8 юни 2025 г. Велоучилище МТБ-БГ за пръв път организира цяла серия от групови тренировки за младежи над 14 г. и възрастни над 18 г. в 11 Bike Park. Желаещите да се включат имат избор между три отделни курса, от първо до трето ниво (от начинаещи до напреднали), всеки с продължителност 2 часа. Таксата за участие във всяка от тренировките е 70 лв.

За да определите нивото си, може да използвате добре познатия тест на Велоучилище МТБ-БГ, но ето и кратки описания на нивата и нещата, които ще упражняваме във всеки от курсовете:

Велоучилище МТБ-БГ | I-во ниво (начинаещи) – тренировките са предназначени за хора с начални или нулеви умения в карането по пресечен терен. Необходимо е да могат да карат планински велосипед поне в градски условия. Упражненията имат за цел усвояване на базови умения като позиция, баланс, спиране, завиване, преодоляване на леки препятствия, работа с тялото, разпределение на тежестта и др.

Велоучилище МТБ-БГ | II-ро ниво (напредващи) – тренировките са предназначени за хора със средно развити умения в карането по пресечен терен. Упражненията са насочени към усъвършенстване на умения като завиване, изпомпване, преодоляване на специфични препятствия и скачане на начално ниво.

Велоучилище МТБ-БГ | III-то ниво (напреднали) – тренировките са предназначени за хора с добре развити умения в карането по пресечен терен. Упражненията са насочени към усъвършенстване на умения като завиване, изпомпване, преодоляване на специфични препятствия и скачане от начално до средно ниво.

Байкпаркът предлага условия и за още по-високо ниво на каране. Ако вече прелитате без проблеми средни по големина скокове или искате да усвоите различни трикове и експертни техники на каране, най-добре е да се запишете за персонален урок при Георги Радев от 11 Bike Aacdemy, който може да ви помогне да достигнете още по-големи висоти в карането.

Конкретно на 8 юни тренировката за I-во ниво (начинаещи) ще е от 10:30 до 12:30 ч, за III-то ниво (напреднали) от 13:00 до 15:00 ч, а за II-ро ниво (напредващи) от 15:30 до 17:30 ч. Както виждате, поредността на курсовете не е свързана с нивото, а с други фактори.

Записването става през сайта на 11 Bike Park. Най-добре е да си направите регистрация, защото е почти сигурно, че ще искате да повторите и потретите карането там…

Biking Tours | Trans Slovenia 2025
2025-06-07 00:00 - 2025-06-15 23:59
Това невероятно преживяване с колело започва от сърцето на Юлийските Алпи, преминава през красивата западна част на Словения, през приятни пътеки и недокоснати кътчета, подправено e с местни гурме изживявания и ще ни отведе чак до бреговете на средиземноморския град Пиран на Адриатическо море.

В рамките на седмица с колело ще преминем от Бохинско езеро в сърцето на Юлианските Алпи до прекрасния и очарователен град Пиран на Адриатическия бряг. Ще се насладим на величието на алпийските върхове, на спиращите дъха гледки към зелените долини и на изумрудените реки, докато пресичаме западната част на Словения. По време на това пътуване ще преминем през историческите и природни забележителности на регионите Алпия, Колио, Карст и Истрия и ще се наситим на местните гурме изживявания с традиционните им вкусове и специалитети. Всеки един ден от това пътуване е ново приключение в зелената и китна Словения!Маршрутът е с обща дължина 400 км; денивелация: +8800 м; -9200 м.

Теренът, през който ще караме, е изключително разнообразен, наситен е с високопланински пътеки, чакълени и горски пътища и пътеки. Преминавайки през западната част на страната, ще имаме възможността да се насладим на величествената и разнообразна природа. Ще преминем през китни малки и големи села, ще надникнем в културата и живота на местното дружелюбно население и ще отсядаме в уютни места за нощувки.

Подробностите вижте тук: https://www.facebook.com/events/631670646057299/

Байкария | Пътеките на Андора 2.0
2025-06-07 00:00 - 2025-06-14 23:59
Нашето първо каране в Андора през лятото на 2024 г. успя да задоволи всичките ни сетива. Затова без никакви колебания ви каним отново да караме по пътеките на тази малка и интересна страна, сгушена в Източните Пиренеи. Разбира се, ще повторим най-впечатляващите и уникални спускания, но местните ни приятели са ни приготвили и няколко нови епик изненади. Ще се настаним удобно в байк-френдли хотел в Ла Масана и всеки ден ще откриваме по някой “ъгъл” от малката държава. Всеки ден ще сме на високо, ще спускаме естествени и чисти пътеки, ще пробваме чудните им байк паркове. Вечерите ще споделяме емоции на по питие в хубавите малки заведения, пълни със спокойни и весели млади хора. Какво друго ни трябва?

* Паралелно с нашата група ще има и пешеходна група.

Подробности вижте тук: https://tours.bikearea.org/ptekite-na-andora-2-0/

Байкария | Колибарска Рила
2025-06-07 00:00 - 2025-06-08 23:59
В началото на юни месец, когато високата планина все още се белее, а в ниското тучно зелено грее, сме избрали да посетим Източна Рила. Въпреки че липсва такова понятие като “Колибарска Рила”, то в случая сме очертали един въображаем район от водосбора на река Черна Места. Той включва и пасбищата, разположени на височина между 1300 и 1700 метра, които са давали подслон и препитание на различни планински народи през изминалите исторически епохи. Целта ни е в рамките на тези два дни да обиколим и надзърнем в шареното битие на част от тези колиби и махали.

Подробности вижте тук: https://tours.bikearea.org/kolibarska-rila/

The Wild XCO International 2025
2025-06-07 00:00 - 23:59
XCO състезанието в гр. Маджарово, което до миналата година бе част от събитието „Дивото зове“, през 2025 г. е отделено в самостоятелен уикенд, защото ще бъде с международен статут, клас 2 в календара на UCI.

Подробности вижте тук: https://www.facebook.com/events/1108693304230645/

Zlatograd Bike n’Run 2025
2025-05-31 00:00 - 2025-06-01 23:59
Второто издание на Zlatograd Bike n’Run обещава да бъде още по-вълнуващо и запомнящо се! Имаме аргументите да не се съмняваме в това, защото всичко, което участниците споделиха с нас, ни даде още повече сили, увереност и мотивация да развиваме събитието така, че състезателите и гостите на Златоград да броят дните до следващите ни срещи! Разбира се, като всички новобранци, имахме и пропуски, които, силно се надяваме, сме успели да отстраним и да ви предложим изживяване, което да ви кара да се връщате при нас отново и отново. И ако магичните родопски баири, съвършено подготвените трасета, богатите пунктове, усмихнатите доброволци и съпътстващите мероприятия (най-вече за малките ни гости) не са достатъчни за това, то вечерната ни програма и момчетата от ЗлатоРок със сигурност ще направят така, че да не искате този уикенд да свършва!

За подробности следете тук: https://www.facebook.com/events/1174349747090172/https://www.facebook.com/zlatograd.bike.runhttps://zlatograd-bike.run/

Велообиколка на Северозапада 2025
2025-05-25 00:00 - 23:59
Макар че това събитие е изцяло по асфалт, в него се включват и много любители на планинското колоездене, затова е добавено и в календара на МТБ-БГ.

За регистрация: https://northwest.bg

4 дистанции за всеки колоездач:– 60 км– 90 км– 120 км– 160 км

Подарък в стартовия пакет и включена застраховка за събитието.

Повече подробности вижте тук: https://www.facebook.com/events/8992973610738419/

AdventureVan | Evia Island 2025
2025-05-24 00:00 - 2025-05-31 23:59
Eвия (старoто му имe е Εвбeя) е втοрият пo големинa острoв в Гърция и въпреки това e един οт нaй-малκo известнитe. По-голяматa част oт Евия е плaнинсκa и пътуванeто през нeя отнемa достa време, целият остров е дълъг 180 км. Eвия е зелeн, див острoв с приятен климат, минерaлни извори, мнοгo плажοвe и богатa истοрия.

Представете си как се качвате на колелото и около вас навсякъде има безкрайни морски пейзажи, чувствате силата на вятъра и адреналина, а под вас се разкрива панорама, която ще остане в паметта ви завинаги. Това е само началото на едно уникално приключение на остров Евия, което ще ви отведе високо в планината и ще разкрие красотата на този непокътнат рай. Ще преминем през диви пейзажи и ще се насладим на гледки, които ще ни оставят без дъх: островите Скирос, Скиатос, Скопелос и др., които ще се разкриват пред очите ни от всяка височина. Ще се изкачим с колело до подножието на най-високия връх на острова, Дирфи (1743 м н.в.). Но това не е всичко – ще имате и възможността да се изкачите на върха пеша, за да достигнете до самото му сърце, където светът изглежда малък и далечен. Възможността да бъдеш част от това диво приключение и да преживееш това колоездачно събитие на остров Евия е нещо, което не е за изпускане!

Пригответе се за незабравими изживявания, невероятни гледки и спомени, които ще ви съпътстват за цял живот. Присъединете се към нас и станете част от това епично приключение. Евия ви очаква!

Подробности вижте тук: https://www.facebook.com/events/993320739331710/

Biking Tours | Плажовете на Касандра 2025
2025-05-24 00:00 - 2025-05-26 23:59
Касандра е първият от ръкавите на полуостров Халкидики в Гърция, характерен с интересен планински релеф, ароматни горски пътища и живописни плажове. Именно там успяхме да направим впечатляващ тридневен маршрут, преминавайки през планинската част и наслаждавайки се на едни от най-хубавите плажове и таверни на полуострова. В рамките на три дни ще изминем общо 100 км, кръстосвайки надлъж и нашир почти целия ръкав и докосвайки се до най-интересните места. Маршрутът е приключенски, с ниско ниво на трудност и с достъпни и не много трудни терени, наситен с гледки, кристални плажове и морска храна.

Подробностите вижте тук: https://www.facebook.com/events/3929831860561713/

Байкария | Тревненски симпозиум
2025-05-24 00:00 - 2025-05-26 23:59
В празничния период около 24 май ще се прехвърлим отвъд психологическата бариера на Балкана за три дни, посветени на етнографския колорит на град Трявна и пръснатите наоколо села и махали. Лека прибежка до билото на Стара планина, малко БДЖ, ракия и пестил.

Програмата е подходяща за хора с ниски към средни умения да карат колело по черни пътища и пътеки.

Подробности вижте тук: https://tours.bikearea.org/trevnenski-simpozium/

Перпендикулярче „Дяволското“
2025-05-24 00:00 - 2025-05-26 23:59
И второто Перпендикулярче за 2025 г. ще е в Източните Родопи, които са особено приятни за каране в пролетните месеци. Тридневният маршрут включва някои от най-хубавите места и пътеки в района на северозапад от яз. Кърджали – с. Безводно, с. Рибен дол, гр. Ардино, с. Русалско, вр. Бездивен и др.

Подробности вижте тук: https://www.facebook.com/events/1052341823364243/

Велоучилище МТБ-БГ по Chavdar Fun Trail | 24 май 2025
2025-05-24 00:00 - 23:59
24 май е празник на българската азбука и просвета. С „А“-то и „Б“-то на планинското колоездене във Велоучилище МТБ-БГ се занимаваме отдавна, но тази година в празничния ден ще отидем и към някои следващи букви от азбуката в рамките на обучение по велотрасето над с. Чавдар, носещо името Chavdar Fun Trail заедно с Николай Иванов от Golden Dust Bike Park, който е и един от създателите му.

Трасето бе изградено през 2023 г. и е едно от малкото трасета от подобен тип в България – с множество виражи, скокове тип трапец и още много други елементи. Може да се каже, че трасето е безопасно и лесно за преминаване с ниска скорост и без прескачане на скоковете, но ако човек иска да брои всички елементи за преминати по предвидения за това начин, тогава нещата стават по-трудни. И точно тук на помощ ще ни дойде Ники Иванов от Golden Dust Bike Park, който ще ни помогне да напреднем с техниките, необходими за по-бързо и „летежно“ каране по Chavdar Fun Trail.

Изкачването от края на трасето до началото му ще става на собствен ход – който иска с каране, който иска с бутане. Обикновено отнема около 15-20 минути. Пътуването до с. Чавдар и обратно всеки си го организира сам.

НИВО: напредващи и напреднали Как да определите нивото си е обяснено тук: https://mtb-bg.com/2016/08/05/tips-2016-mtb-bg-bikeschool-level-test.

МИНИМАЛЕН БРОЙ УЧАСТНИЦИ: 6МАКСИМАЛЕН БРОЙ УЧАСТНИЦИ: 10

ТАКСА: 100 лв./човек

Таксата за участие се заплаща на място в деня на обучението и включва участие в упражнения с инструктор за усвояване на основните техники за каране на планински велосипед.

Таксата НЕ включва застраховки, транспорт, настаняване, храна и други подобни услуги.

Допълнително се заплаща такса за каране по трасето (плаща се на касата на „Въжеландия“) – 8 лв.

ЗАПИСВАНЕ

Формуляр за записване: https://forms.gle/DFqnk3UqjNj7CkiM9

Желаещите да участват в мероприятието трябва да се запишат най-късно до 13:00 ч на 23 май 2025 г. чрез попълване на формуляра. Записвания след този срок ще са възможни само при наличие на незаети места. Посочват се трите имена на участника, възраст, e-mail и телефон за обратна връзка. Местата са ограничени! Събитието ще се проведе само при наличие на минималния брой участници. Окончателно потвърждение за провеждане на курса ще бъде изпратено по e-mail най-късно на 23 май 2025 г. след 13:00 ч. Моля, проверете и папката СПАМ, защото понякога писмата попадат в нея и не достигат навреме до получателите.

ПРОГРАМА:

10:00 – среща над с. Чавдар, близо до началото на трасето – на паркинга на хълма Света Петка (https://maps.app.goo.gl/Gt3uhCSD4Vyj1Sc3A).10:00 – 10:30 – попълване на декларации, плащане на такси за участие и т.н.10:30 – 17:30 – Каране и обучение по Chavdar Fun Trail с кратка обедна почивка по някое време.

Първо ще направим едно или две спускания по трасето без обучение, просто за загрявка и запознаване с трасето. То е така направено, че при по-бавно и внимателно каране всичко може да се мине безопасно. След това ще направим едно, а при нужда и две минавания със спирания, обяснения, повторения, упражнения – както на отделни елементи, така и на цели линии/серии от елементи. След тази част ще направим още 2-3 спускания „на влакче“, в които целта ще е всеки вече да „навърже“ нещата и да увеличи успеваемостта в преминаването на препятствията. С други думи, общо за деня ще се съберат около 6 – 7 спускания.

ВАЖНИ УТОЧНЕНИЯ:1. Най-подходящи за каране по Chavdar Fun Trail са велосипеди тип All Mountain/Enduro, включително и с твърда рамка. DH велосипедите не са подходящи за тази пътека. С ХС байкове карането е възможно, но ще изисква по-добри умения от колоездача. Участието с е-байк не е проблем, особено ако е тип АМ/ендуро.2. На хълма Света Петка има заведение за хранене, има и навес с маси и пейки за обществено ползване, така че който желае, може да си носи храна, а който предпочита, може да хапне в механата.3. Засега прогнозите за времето в събота, 24 май, са по-скоро добри, но като цяло метеорологичната обстановка е нестабилна. Възможно е да се влошат, възможно е дори да се наложи да отменим събитието, ако предвижданията са за много дъжд. Имайте го предвид, тъй като този фактор не зависи от нас като организатори.

ИЗИСКВАНИЯ КЪМ УЧАСТНИЦИТЕ:

– Да са на възраст 18 години или повече.

*Участници от 12 до 14 години могат да се включат само в присъствието на родител, който да ги наблюдава. Участници на възраст от 15 до 17 години може да бъдат допуснати без придружител след попълване на декларация за освобождаване от отговорност от страна на родител/настойник.

– Да носят каска и ръкавици по време на упражненията – задължително!

– Препоръчително е да носят и допълнителна защитна екипировка – очила, наколенки, налакътници и др. Тъй като трасето включва скокове, а те винаги носят допълнителен риск, всякакви протектори, които имате, са добре дошли.

– Да участват с изправен планински велосипед.

– Да са заплатили таксата за участие (заплаща се на място преди започване на обучението).

– Да подпишат пред инструктора Декларация за освобождаване от отговорност.

– Препоръчително е всеки участник да има Планинска застраховка и застраховка „Злополука“.

*Тези застраховки могат да ви спестят разходи в случай на травма, оказване на първа помощ, спасяване в планината и други неприятни ситуации. Организаторите на събитието не носят отговорност за каквито и да е разходи, възникнали за участниците във връзка с такъв инцидент.

Събитие във Facebook: https://www.facebook.com/events/660237416838919/

За въпроси и информация може да ползвате е-mail info.mtbbg@gmail.com или тел. 0887321695.

Велоучилище МТБ-БГ | Първи стъпки в планинското колоездене – София, 23 май 2025
2025-05-23 17:00 - 21:00
Дните вече са големи и можем да правим кратки следработни курсове. Така например на 23 май 2025 г. Велоучилище МТБ-БГ отново организира следобеден курс от серията „Първи стъпки в планинското колоездене“. Това обучение е насочено към хора, които имат минимален или дори никакъв опит в карането по пресечен терен и/или които се чувстват много неуверени при каране по такъв. То има за цел да ги запознае с основните техники и концепции за каране на планински велосипед. С други думи, това е курс за съвсем начинаещи в планинското колоездене, но все пак за хора, можещи да карат велосипед и притежаващи маунтин байк.

Обучението е сравнително кратко (около 3-4 часа), и включва най-вече различни видове упражнения в градска (паркова) среда, включваща и асфалт, и пресечен терен. Целта на упражненията е да ви запознаят с правилната позиция върху велосипеда и основните техники на каране при спиране, завиване, баланс и други полезни неща.

Курсът е подходящ както за възрастни, така и за деца над 7 години, стига последните да не се притесняват от присъствието на възрастни. При деца на възраст до 10 г. присъствието на родител по време на обучението е задължително.

Срещата е в 17:00 ч при „Белия бар“ и Езерото с лилиите в парк „Борисова градина“, София. Местоположение: https://maps.app.goo.gl/Lx2X2fWCY8bEjNq7A. Продължителността на курса е 4 часа – до 21:00 ч.

НИВО: начинаещи с минимален или никакъв опит в планинското колоездене

МИНИМАЛЕН БРОЙ УЧАСТНИЦИ: 3МАКСИМАЛЕН БРОЙ УЧАСТНИЦИ: 8

ТАКСА: 60 лв./човек

Таксата за участие се заплаща на място в деня на обучението.Таксата включва участие в упражнения с инструктор за усвояване на основните техники за каране на планински велосипед.Таксата НЕ включва застраховки, транспорт, настаняване, храна и други подобни услуги.

ЗАПИСВАНЕ

Формуляр за записване: https://forms.gle/EEJybrrJpPgGQ2iF7

Желаещите да участват в мероприятието трябва да се запишат най-късно до 12:00 ч на 23 май 2025 г. чрез попълване на формуляра. Записвания след този срок ще са възможни само при наличие на незаети места. Посочват се трите имена на участника, възраст, e-mail и телефон за обратна връзка. Местата са ограничени! Събитието ще се проведе само при наличие на минималния брой участници. Окончателно потвърждение за провеждане на курса ще бъде изпратено по e-mail най-късно на 23 май 2025 г. около 13:00 ч. Моля, проверете и папката СПАМ, защото понякога писмата попадат в нея и не достигат навреме до получателите.

ИЗИСКВАНИЯ КЪМ УЧАСТНИЦИТЕ:

– Да са на възраст 7 години или повече.*

*За участници от 7 до 10 години е задължително присъствието на родител по време на обучението. Участници на възраст от 11 до 17 години могат да участват без присъствие на родител, но е задължително подписването на място на „Декларация за информирано съгласие и освобождаване от отговорност“ от страна на родител/настойник.

– Да носят каска по време на упражненията – задължително!

– Препоръчително е да носят и допълнителна защитна екипировка – ръкавици, очила, наколенки, налакътници и др.

– Да участват с изправен планински велосипед.

– Да са заплатили таксата за участие (заплаща се на място преди започване на обучението).

– Да подпишат пред инструктора Декларация за информирано съгласие и освобождаване от отговорност.

– Препоръчително е всеки участник да има застраховка „Злополука“.

*Тази застраховка може да ви спести разходи в случай на травма, оказване на първа помощ и други неприятни ситуации. Организаторите на събитието не носят отговорност за каквито и да е разходи, възникнали за участниците във връзка с такъв инцидент.

Събитие във Facebook: https://www.facebook.com/events/1385469872595174/

За въпроси и информация може да ползвате е-mail info.mtbbg@gmail.com или тел. 0887321695.

Спици и бодли 2025
2025-05-16 00:00 - 2025-05-18 23:59
„Спици и бодли“ се завръща с ЮБИЛЕЙНО издание през 2025 година от 16 до 18 май в град Казанлък.

С всяка следваща година екипът на състезанието се опитва да надгражда организацията на събитието, за да бъде преживяването ви още по-незабравимо.

За актуална информация, следете събитието във Facebook, както и сайта https://spici.spk.bg/.

AdventureVan | MTB Thassos 2025 - пролетно издание
2025-05-15 00:00 - 2025-05-18 23:59
Остров Тасос не е типичният гръцки остров. Особено в северната си част, а и навсякъде нагоре в планината, е потънал в зеленина и предлага отлични възможности за колоездене. Маслинови градини, борови гори и стръмни планински склонове могат да бъдат обиколени, заедно с много крайбрежни пътеки. Много от пътищата водят до средновековни манастири и древни руини, този красив гръцки остров е идеалното място за любителите на карането на велосипед, благодарение на своите изумителни горски пътеки, планински върхове и кристално чисти плажове. През тези 4 дни ще се потопите в невероятната природа на острова, ще се запознаете с местната култура и ще карате по маршрути, които обхващат всичко – от красиви плажове до гористи местности със спиращи дъха гледки. Това събитие е идеално за всички, които обичат да карат колела и да се наслаждават на красивата природа, насочено е повече към планинското колоездене и релаксиране на плажа след каране. Готови ли сте да се присъедините към нас за едно незабравимо приключение на колела на вълнуващия остров Тасос?

Подробности вижте тук: https://www.facebook.com/events/1139159577743397/

AdventureVan | Из Врачанския Балкан до Кобилини стени
2025-05-11 00:00 - 23:59
Кобилини стени са скален феномен на югозападните склонове на върховете Бегличка могила (1481 м) и Пършевица (1431 м), част от Врачанския Балкан. Представляват изключително впечатляващи стръмни, на много места дори отвесни скалисти склонове, а през пролетта тяхното величие е още по-внушително – ще се пренесем за миг в истинска приказка.

Подробности вижте тук: https://www.facebook.com/events/573707758760613/

Biking Tours | МТБ Славянка 2025
2025-05-10 08:00 - 2025-05-11 17:00
Славянка е неголяма, но много интересна планина, разположена в най-югозападната, погранична част на България. Известна с финалната отсечка на Международен маршрут Е4 – Гоцев връх, планината предлага величествени гледки, забавен пясъчен терен за планинско колоездене и е добър вариант за преминаване с електрически велосипед. В рамките на два дни ще направим кръгови маршрути с начало от най-впечатляващото село – Тешово.

Подробностите вижте тук: https://www.facebook.com/events/1188141076239245/

AdventureVan | Емблематичните природни феномени на Понор планина
2025-05-10 00:00 - 23:59
Ден посветен на Понор планина, който ще ни предложи невероятни гледки, внушителни отвеси, дълбоки пропасти и килим от млечно зелени поляни – ще се насладим на чудото, наречено природа. Грабвайте колелата и се впуснете в тази наситена пролетна експлозия!

Подробности вижте тук: https://www.facebook.com/events/1629021774379845/

Biking Tours | Обиколка в сърцето на Странджа 2025
2025-05-03 00:00 - 2025-05-06 23:59
Тогава, когато Странджа е най-красива и зелена, ще я прекосим с велосипеди!По време на Гергьовските празници в рамките на четири дни ще направим страхотно каране в дива и красива Странджа планина!

Подробностите вижте тук: https://www.facebook.com/events/956900839290066/

Байкария | Земята Чеч
2025-05-01 00:00 - 2025-05-04 23:59
“Така се нарича местността по османските списъци – Чеч. Откъде иде името? Никой не знае. Никой не знае нито къде е тая Чеч, нито какво има зад тия планини и други зад тях, а за Стамбул само са слушали като за нещо далечно и непостижимо” – Людмил Стоянов.

Подробности за това каране в Родопите вижте тук: https://tours.bikearea.org/zemyata-chech/.
